Карл Бэнц — Вікіпэдыя

# Карл Бэнц

### Зьвесткі зь Вікіпэдыі — вольнай энцыкляпэдыі.

Бэнц, Карл Фрыдрых (па-нямецку: Karl Friedrich Michael Benz) (25 лістапада, 1844, Мульбург (зараз прыгарад Карлзруэ) – 4 красавіка, 1929) — нямецкі канструктар рухавікоў і аўтамабіляў, якому традыцыйна надаецца першынства ў стварэнні бензінавага аўтамабіля. Іншыя сучасьнікі Бэнца, Готліб Даймлер і Вільгельм Майбах, працавалі незалежна ад яго над тымі ж самымі задачамі, але Бэнц першым запатэнтаваў свае вынаходніцтвы, якія былі зьвязаныя з усімі працэсамі пры ўнутраным спальваньні ў рухавіку аўтамабіля. У 1886 годзе Карл Бэнц атрымаў патэнт на сваю першую мадэль рухавіка, якую ён зрабіў у 1878 годзе.

У 1885 годзе Бэнц сканструяваў Motorwagen, першы камерцыйны аўтамабіль з чатырохтактавым бензінавым рухавіком адмысловай канструкцыі. Гэта быў трохкалёсны аўтамабіль з прывадам на пярэдняе кола, у якім пасажыры і рухавік размяшчаліся з задняга боку. Зараз такі аўтамабіль завецца Tri-Car.

Сярод іншых рэчаў, якія даў чалавецтву Бэнц, можна назваць сыстэму кантролю хуткасці — паскаральнік, сыстэма іскравога запальваньня ад гальванічнага элемэнту, сьвечка запальваньня, сістэма счапленьня, каробка перадач, сістэма вадкаснага ахаладжэння, карбюратар.

У 1893 годзе Карл Бэнц прапанаваў новую мадэль каробкі перадач у мадэлі «Вікторыя». Гэтая мадэль была распрацаваная для двух пасажыраў і прадавалася па зьніжаным кошце, каб дапамагчы запуску масавай вытворчасці аўтамабіляў.

У 1896 годзе Карл Бэнц распрацаваў і запатэнтаваў першы рухавік унутранага спальваньня з гарызантальным разьмяшчэньнем поршняў. Гэтая распрацоўка па сённяшні дзень ужываецца ў некаторых рухавіках вялікай магутнасці (для гоначных аўтамабіляў).

Бэнц заснаваў кампанію Benz Company, якая была папярэдніцай кампаній Daimler-Benz, Mercedes-Benz, і DaimlerChrysler. Перад сьмерцю гэты чалавек пасьпеў засьведчыць выбух у вытворчасці аўтамабіляў у 1920-я гады, які фактычна адбыўся дзякуючы ягоным вынаходніцтвам.

## [рэдагаваць] Вонкавыя спасылкі

Карл Бэнц — сховішча мультымэдыйных матэрыялаў

- Біяграфія LeMO(па-нямецку)
- http://www.automuseum-ladenburg.de/carlbenz.html
- http://www.rasscass.com/templ/te_bio.php?PID=82&RID=1

Атрымана з «http://be-x-old.wikipedia.org../../../%D0%BA/%D0%B0/%D1%80/%D0%9A%D0%B0%D1%80%D0%BB_%D0%91%D1%8D%D0%BD%D1%86_9eda.html»

Катэгорыя: Выбітныя асобы Нямеччыны

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Bosanski
- Català
- Česky
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- עברית
- हिन्दी
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Lëtzebuergesch
- Lietuvių
- नेपाल भाषा
- Nederlands
- ‪Norsk (bokmål)‬
- Polski
- Português
- Română
- Русский
- Scots
- Srpskohrvatski / Српскохрватски
- Slovenčina
- Slovenščina
- Српски / Srpski
- Svenska
- Kiswahili
- தமிழ்
- ไทย
- Tagalog
- Türkçe
- Українська
- Tiếng Việt
- 中文